ΓΙΑΤΙ ΚΑΝΑΜΕ ΤΟ ΣΥΓΚΡΟΤΗΜΑ 


Δεν είμαστε Μουσικοί. Ούτε καλλιτέχνες. Απλά κάποια άτομα που μέσω της 
μουσικής θέλουν να εκφράσουν κάποια συναισθήματα και απόψεις τους. Η μουσική δεν 
είναι αυτοσκοπός. Το συγκρότημα δημιουργήθηκε πάνω σε δύο βάσεις: το ϋΙΥ και την 
αντιεξουσιαστική σκοπιά των πραγμάτων. Ενάντια στο Ηίόδίγΐε, την νοοτροπία του 
καταναλωτισμού, τα είδωλα και τους οπαδούς. Ενάντια στην εμπορευματοποίηση της 
μουσικής και κάθε μορφής έκφρασης γενικότερα. Ενάντια σε σπόνσορες και χορηγούς που 
καπελώνουν τις μπάντες για τα συμφέροντα τους. Ενάντια στην μουσική βιομηχανία των 
δισκογραφικών που παράγει απλό εμπόρευμα με την μέθοδο του ιτΐ3Γΐί6ΐΐη§, ώστε βγαίνει 
μουσική διαμεσολαβημένη, υποκριτική, άτολμη για μαζική κατανάλωση. Ενάντια στην 
εκμετάλλευση από τα μαγαζιά και τα συναυλιάδικα. Ενάντια σε «επαναστάτες» καλλι¬ 
τέχνες που πλουτίζουν μιλώντας ενάντια στο σύστημα ή εκπορνεύονται εξυπηρετώντας 
κομματικά συμφέροντα (π.χ. Β.Παπακωνσταντίνου). 

Το συγκρότημα έχοντας την αντίληψη του ΟΙΥ (Κάνε το Μόνος Σου), γράφει το 
ίδιο τους στίχους και την μουσική. Οι ίδιοι μαζέψαμε το υλικό και συντάξαμε το ένθετο, 
του οποίου ο σκοπός είναι να δώσει κάποια τεκμηρίωση και εμβάθυνση των απόψεων που 
αναπτύσσονται στην θεματολογία των τραγουδιών, να δείξει με εικόνες και στοιχεία από 
που πηγάζουν τα συναισθήματα που εκφράζονται και (ελπίζουμε) να δώσει ένα έναυσμα 
για περισσότερο ψάξιμο και ανάληψη δράσης από όσους νιώσουν παρόμοια. Δεν δεχόμα¬ 
στε λογοκρισία, πιέσεις και επιρροές εκ των άνω αλλά επιδιώκουμε τις υγιείς συνεργασίες 
και ζυμώσεις. Βέβαια δεν μπορούμε λόγω δυνατοτήτων (ακριβοί εξοπλισμοί, έλλειψη 
χώρων) να κάνουμε τα πάντα μόνοι μας αλλά προσπαθούμε να σπρώξουμε τα όρια όσο 
γίνεται. Είναι και η πρόταση μας σε άλλα άτομα/συγκροτήματα στην Κύπρο που συμμε¬ 
ρίζονται την φάση αυτή να συνεργαστούμε για την δημιουργία μιας ΟΙΥ σκηνής. 

